Ye Shiwen

Ye Shiwen (g. 1996 m. kovo 1 d.) – Kinijos plaukikė, 2012 m. olimpinė čempionė 400 m ir 200 m kompleksinio plaukimo rungtyse, dabartinė pasaulio rekordininkė 400 m. rungtyje ir olimpinė rekordininkė 200 m rungtyje. 

 Biografija 

Ye Shiwen gimė Hangdžou mieste, Džedziango provincijos sostinėje rytinėje Kinijoje. Jos tėvas jaunystėje buvo bėgikas, o mama – šuolininkė į tolį. Plaukimu pradėjo užsiiminėti nuo šešerių metų, jos vaikų darželio auklėtojai pastebėjus, kad turi dideles plaštakas.https://archive.today/20121208134542/www.london2012.com/athlete/ye-shiwen-1072444/ Dešimties metų (2006 m.) jau laimėjo 50 m. plaukimo laisvu stiliumi rungtį Džedziango provincijos žaidynėse, sekančiais metais buvo priimta į provincijos plaukimo komandą.http://edition.cnn.com/2012/07/31/sport/olympics-china-ye-shiwen-profile/index.html, o dar po metų (2008-aisiais) jau ir į Kinijos nacionalinę plaukimo komandą.http://www.guardian.co.uk/sport/2012/jul/31/ye-shiwen-record

Ye Shiwen treniruojasi Australijoje su dviem pasaulinės klasės treneriais Ken Wood ir Denis Cotterell.

 Pasiekimai 

2010 m. Azijos žaidynėse Ye Shiwen moterų 400 m kompleksinio plaukimo rungties finale atplaukė per 4:33.79 ir laimėjo aukso medalį. Auksą taip pat laimėjo ir 200 m plaukimo rungtyje, distanciją įveikusi per 2:09.37 (geriausias rezultatas 2010 m. apskritai).

2011 m. Ye Shiwen laimėjo auksą 200 m plaukime kompleksiniu stiliumi pasaulio čempionate Šanchajuje, pralenkdama žymias plaukikes Ariana Kukors ir Stephanie Rice.

2012 m. Olimpiadoje Londone 400 m plaukimo kompleksiniu stiliumi finale ji atplaukė per 4:28.43, laimėdama pirmąją vietą ir sumušdama pasaulio rekordą, anksčiau ketverius metus priklausiusį Stephanie Rice. Jos paskutiniųjų 50 distancijos metrų laikas (28.93 s) buvo lyginamas su tos pačios rungties vyrų plaukiku Ryan Lochte, kuris šią distancijos dalį atplaukė penkiomis dešimtosiomis sekundės lėčiau. Tačiau toks palyginimas yra klaidinantis, kadangi visą distanciją Ryan Lochte įveikė 23,25 s greičiau už Ye Shiwen, taip pat, bet kuris iš vyrų finalininkų aštuoneto atplaukė už ją bent dešimčia sekundžių greičiau.

Dėl labai spartaus Ye Shiwen tobulėjimo (Olimpiadoje penkiomis sekundėmis pralenkė ankstesnį savo pačios geriausią laiką) ir įspūdingų rezultatų kilo daug kontroversijos dėl galimo draudžiamų preparatų vartojimo.http://www.15min.lt/naujiena/londonas-2012-olimpiada/naujienos/antraji-aukso-medali-iskovojusi-16-mete-kinijos-plaukike-ye-shiwen-neatsikrato-itarimu-dopingo-vartojimu-613-238160http://edition.cnn.com/2012/07/31/sport/olympics-china-ye-shiwen-profile/index.htmlhttp://www.theglobeandmail.com/sports/olympics/olympic-anti-doping-chief-defends-chinese-swim-star-shiwen/article4448360/ JAV ir Pasaulio plaukimo trenerių asociacijų direktorius John Leonard teigė, kad tokie rezultatai yra akivaizdžiai nerealistiški, net jei šiuo metu ir neįrodyta, kad plaukikė vartojo dopingą.http://www.guardian.co.uk/sport/2012/jul/30/ye-shiwen-world-record-olympics-2012

Ye Shiwen užstojo žymūs plaukikai, buvę Olimpiniai čempionai Ian Thorpe ir Adrian Moorhouse, sakydami, kad tokiame amžiuje yra normalu per trumpą laiką labai stipriai patobulinti rezultatus. Britų Olimpinės asociacijos vadovas Colin Moynihan spaudos konferencijoje oficialiai paskelbė, kad Ye Shiwen praėjo visus draudžiamų preparatų testus ir „nusipelnė savo talento pripažinimo“.http://www.bbc.co.uk/news/world-asia-china-19062639

 Pagrindiniai laimėjimai 
2010Kinijos čempionatas1200 m kompleksinisKinijos vandens sporto žaidynės1200 m kompleksinis3400 m kompleksinisFINA pasaulio taurė – 2 etapasPekinas, 1200 m kompleksinis2:08.871400 m kompleksinis4:28.671100 m laisvas stilius53.66Azijos žaidynėsGuangdžou, 1200 m kompleksinis2:09.371400 m kompleksinis4:33.79Pasaulio trumpo baseino čempionatasDubajus, 2200 m kompleksinis2:05.942400 m kompleksinis4:24.55 2011Kinijos čempionatas1200 m kompleksinis14x200 m laisvas stiliusPasaulio čempionatasŠanchajus, 1200 m kompleksinis2:08.902012Olimpinės žaidynėsLondonas, 1200 m kompleksinis2:07.57 (AR)1400 m kompleksinis4:28.43 (PR)

 Nuorodos ir šaltiniai 
Straipsnis „The Telegraph“ 
Profilis Londono Olimpiados svetainėje

 Išnašos 

Kategorija:Kinijos olimpiečiai
Kategorija:Kinijos plaukikai
Kategorija:Pasaulio rekordininkai
Kategorija:Olimpiniai rekordininkai